ไฟแนนซ์ทูเดย์
ผู้บริหารกระทรวงการคลังเห็นนโยบายลดภาษีนิติบุคคลเหลือ 23%
10 ส.ค. 2554

ผู้บริหารกระทรวงการคลังเห็นนโยบายลดภาษีนิติบุคคลเหลือ 23%
โดย..นายเซเว่น
ของพรรคเพื่อไทย ที่มี โอฬาร ไชยประวัติ เป็นหัวเรือใหญ่ ก็ได้แต่นั่งกุมขมับ เพราะปัจจุบันแม้ว่าจะเก็บภาษีนิติบุคคล 30% แต่ผู้ประกอบการส่วนใหญ่พาเหรดกันใช้สิทธิหักลดหย่อนต่างๆ นานาแล้ว จนอัตราการเสียภาษีจริงอยู่ที่ประมาณ 21% เท่านั้น




ดังนั้น หากพรรคเพื่อไทยลดแลกแจกแถมภาษีให้อีก 7% จะทำให้ผู้ประกอบการเสียภาษีจริงๆ แค่ 14% เท่านั้น ถ้าเป็นเช่นนี้เห็นทีรายได้ประเทศจะส่อแววถังแตก เพราะพิษหาเสียงของนักการเมือง
ประเด็นสำคัญที่บรรดาบิ๊กกระทรวงการคลังกลัวมากที่สุด คือการบอกประชาชนด้านเดียว เพราะการลดภาษีนิติบุคคลจริง ก็จะหนีไม่พ้นต้องขึ้นภาษีมูลค่าเพิ่ม หรือแวต เพิ่มขึ้นจาก 7% เป็น 10% เพื่อชดเชยรายได้ แลกกันเช่นนี้ฐานเสียงรากหญ้าของนักการเมืองจะรับได้ไหม เพราะตอนลดภาษีไม่ได้อานิสงส์ใดๆ กะเขา แต่ตอนขึ้นภาษีแวตกลับถูกเก็บไปเต็มๆ เลี่ยงยังไงก็หนีไม่พ้น
ส่วนนโยบายหาเสียงของพรรคภูมิใจไทย ยิ่งสะท้านเข้าข้อไปอีก เพราะจะลดภาษีแวตจาก 7% เหลือ 5% โอยยย...ยิ่งพาประเทศเสียหายหนักเข้าไปอีก
ตอนนี้ เสี่ยพงษ์ภาณุ เศวตรุนทร์ อธิบดีกรมสรรพสามิต เก็บตัวเงียบจนกลายเป็นบุคคลหายสาบสูญ ไม่ปรากฏตัวทั้งในงาน และไม่รับสายโทรศัพท์ เดินสายออกให้นโยบายในต่างจังหวัด ล่าสุดเดินทางไกลไปแพร่โน่น จนหลายคนสงสัยว่าซุ่มดูเชิงการเมืองอยู่หรือเปล่า เพราะหากรัฐบาลนี้กลับมาบริหารอีกรอบก็ต้องเดินหน้าปรับโครงสร้างภาษีรถยนต์เป็นแม่นมั่น
ส่วนหากพรรคเพื่อไทยมาเป็นรัฐบาล ก็ต้องเดินหน้าคืนภาษีสรรพสามิตรถยนต์ ดีดลูกคิดแล้วงานหินทั้งคู่ เสี่ยน้อย พงษ์ภาณุ ผู้ที่ไม่เคยใหญ่จึงทำใจลำบาก ไม่รู้ว่าอยากให้ใคร พรรคไหนมาเป็นรัฐบาลใหม่ดี